Feleguera Niedo d'Ave

Niedo d'Ave ye una denominación popular que s'emplega, sobre tot en chardinería, ta referir-se a cualques especies de Pteridophyta polipodiales (felegueras u felequeras) de fuellas grans, enteras y amplas, que en l'actualidat son mayoritariament propias d'ecosistemas tropicals.

Anque no se tracta d'una denominación botanica, o suyo uso en chardinería ye tan común y a suya distribución comercial tan important que ha rematau aglutinando a diferents especies d'aspecto parellano.

A mayoría de felegueras que se conoix popularment como Niedos d'Ave fan parte d'a familia Aspleniaceae (aspleniacias), y en chardinería s'importa especialment Asplenium nidus (orichinaria d'Oceanía). Manimenos, a denominación puede trobar-se, en guías de naturaleza y atras obras parellanas, aplicada a cualsiquier feleguera de caracteristicas semellants, como as que eventualment se puede trobar en latituz subtropicals y temperadas d'Eurasia como especies relictas.

 Se veiga tamién 

Pteridophyta
Feleguera
Flequera (lat. <*FILICARIA)

Categoría:Fitonimia
Categoría:Pteridophyta